gentaiscool/nusaparagraph_emot huggingface dataset:
Sêmuah puguh tau pêrmaènan manggil jèlangkung. Têrnyata, onoh adalah èpèk dari pènomèna nyang disêbut èpèk idèomotor, yakni èpèk psikologi wayah èkspèktasi ama kêpêrcayaan nyêbabin gêrakan motorik ora sadar. Karna udah pêrcaya ama hal mistis, èkspèktasi diri kita ngêja gêrakan ora sadar nyang miluin onoh. Misalnyah, wayah êluh ngasih pêrtanyaan, “Udah datêng bêlon?” kêpada jèlangkung dan êluh ngêrasa yakin bahwa diah benaran ada, mangka jauh di lubuk ati êluh bênêran pèngèn diah ada. Êluh sêcara ora sadar ngêgêrakin jèlangkung dan ngêja sêolah bênêran ada arwah nyang ngêgêrakin onoh, padahal mah lêngên êluh dèwèk nyang gêrakin. Èpèk idèomotor ênih ora bakal diprosès otak. Mangkanyah, otak kita sêkan mikir, “Bukan guah yang gêrakin, guah mênêng baè, kok!"

Emotion: surprise
Êmak-êmak nyang lagi bunting kudu aktip bêrpartisipasi pada masa-masa bunting ampè tiba wayahnyah ngêbrojolin. Dêngan dukungan orang têrdêkêt, êmak nyang lagi bunting kudu udah ngêja pêrsiapan ngêjêlang pêrsalinan. Ada pêrbèdaan nyang danta pada êmak bunting nyang udah punya pêrsiapan ngêbrojolin dêngan êmak bunting tanpa pêrsiapan. Têrutama buat êmak nyang baru ngandung bocah pêrtama, pêrsiapan ênih pênting buat lêbih ngêmastiin prosès pêrsalinan lancar. Pêrêncanaan ngêbrojol ngêliputin kêbutuhan ngêjêlang, sêlama, ama sêudah pêrsalinan. Supaya pêrêncanaan pêrsiapan ngêbrojolin lêbih matêng, miluinlah kêlas kêhamilan nyang umumnyah têrsêdia di rumah sakit. Dari kêlas ênih, êmak bunting bisa ngêdapêtin bêragêm pêngêtauan sêputêr kêhamilan nyang bêrmanpaat buat ngêja pêrêncanaan.

Emotion: happy
Prank entu udeh jadi salah satu cara buat ngasih kejutan ke orang dalem tujuan tertentu. Nah bentuknye pun beragam. Jun pernah kena prank. Pas die pulang ke rumahnye, rumahnye ade tulisan "Dijual". Die pun kaget. Die langsung masuk ke rumahnye. Terus enyaknye lagi nangis dan babehnye pun cuma bengong. Jun pun nanya ke babehnye, kenape enyaknye nangis? Ape bener rumahnye dijual? Ape entu yang bikin enyaknye nangis? Ape mereka bangkrut? Tapi babehnye cuma sekilas natep Jun sambil ngehela napas pasrah. Terus tiba-tiba aje enaknye buka mulut dan ngomong sambil nahan tangis kalo segala sesuatunye udeh kagak kayak dulu lagi. Mereka kagak bisa kayal dulu lagi. Terus tiba-tiba aje enyaknye ketawa dan bilang kalo perusahaannye keluarga mereka berhasil dapetin suatu proyek gede dan entu bikin perusahaan mereka makin sukses lagi. Jelas aje Jun kaget karena entu prank. Die awalnye kaget karena rumah dijual mendadak, enyaknye nangis, babehnye kayak orang putus asa, eh kagak taunye entu semua cuma prank.

Emotion: surprise
Pagi buta, semua mahasiwa baru udah pada baris. Di hawa yang dingin besenet masih peteng juga, keliatan jelas saban mahasiswa baru pada pake kemeja putih, ama celana atawa androk item. Pas baru masuk gerbang, abang ama mpok tingkat manggilin. Ada abang tingkat yang salah manggil orang. Jia ngelongok kartu nama yang digantung. Pas jia manggil, kagak ada atupun mahasiswa yang nengok ke jia. Semuanya pada melengos ke depan. Mahasiswa barunya kuatir ada salah kalo nengok aja. Lantaran begitu, abang tingkat yang barusan manggil langsung maranin atu mahasiswa sembari beberekan. Pas ditanya ngapa dipanggil kagak nengok, mahasiswanya bilang kagak ngerasa dipanggil, soalnya bukan itu namanya. Pas dilongok kartu namanya, si abang kelas barusan emang salah manggil. Jia langsung pura-pura kagak tau. Melengos dari mahasiswa itu. Padahal, udah tengsin banget.

Emotion: shame
Waktu ntu ada punya cincin cakep bener dah tapi bukan barang asli emas sih ye. Tapinye kan sayang juga ye kalo ilang ape lagi itu kesukaan ye kan. Jadi di cari dah tuh sampe ketemu biar jangan sampe ilang. Pas lagi nyari ncang aye nanyain ntu cincin ape, terus kite bilang dah ntu cincin boongan, langsung kite semua pade ngakak gegara pade heboh nyariin kirain cincin beneran emas, taunye cincin boongan ya pada ngakak dah orang-orang. Akhirnye langsung dah pade ninggalin ntu pencariaan, tinggal aye sama sepupu aye yang nyari ampe ketemu. Rasanye girang bener dah dapetin lagi ntu barang yang kita demen ketemu lagi. 

Emotion: happy
Kalo kita udah ceritain trauma kita, kita bisa cari dukungan buat ngilangin trauma kita ama bencana alam. Kita bisa hubungin temen atawa famili. Tetangga yang sama-sama ngalamink kejadian juga bisa jadi orang yang nyokong kita buat ngilangin trauma itu. Kadang, absi bencana gitu ada kelompok orang-orang yang ngumpul buat jadi penyokong ngehibur korban. Kelompok kayak gini juga bisa bantuin kita nyembuhin trauma. Abis semuanya udah dilakuin, kita bisa ngandelin sendiri buat ngilangin rasa trauma. Kalo kita udah siap, kita bisa merhatiin gaya hidup kita, dari makanan ama olahraga yang bisa ngewarasin badan ama pikiran kita. Kita emang kagak bakal bisa lupa ama kejadian yang udah kita alamin ama rasa ngerinya juga. paling kagak kita bisa ngeredain rasa ngeri yang dateng terus, jadinya kita kagak ngeri mulu. Kita jadi lebih tenang.

Emotion: fear
Bapak Habibie merupakan sesosok tokoh salah satu pemimpin bangsa yang memberikan motivasi, dan inspirasi untuk kite semua anak muda, tidak hanya kecerdasannye aje yang bikin kite kagum, tetapi kisah cintanye dengan ibu Ainun juga menginspirasi, sampe di saat waktu ntu beliau meluncurkan sebuah buku yang beliau tulis sendiri, disitu aye gercep banget baca bukunye, bener-bener bagus banget. Terus waktu ntu setelah beliau meluncurkan bukunye, beliau ngadain jumpa fans, tanpa pikir panjang aye langsung dateng barengan sama temen-temen aye ke Gramedia toko buku buat ketemu bapak Habibie, minta tanda tangan dibuku yang beliau tulis, dan foto bersama, rasanye girang banget sampe gabisa dideskripsiin rasa senengnye kaya ape pas ketemu beliau.

Emotion: happy
Risa têrlahir dêngan kulit sawo matêng, rambut ikêl, ama idung nyang ora bêgonoh mancung. Kêdua orang tuanyah amat sayang ama Risa. Mêrèka ngêdidik Risa dêngan kasih sayang ama pênuh pêrhatian. Tapi, wayah kêcit ora sêlamanyah idup Risa nyênêngin. Banyak êmên nyang ngêhina pisik Risa olèh karna pisiknyah ora kayak têmên-têmênnyah kêbanyakan. Mêrèka manggil Risa dêngan sêbutan 'bocah jêlèk', 'idung mêndêm', ama banyak istilah laènnyah nyang kalu diingêt bakal ngêja nyêri atinyah. Dulu Risa masing amat lugu. Sêgala hujatan ama hinaan dari têmên-têmênnyah ora diah opènin. Risa ora pêrnah ngêbalês ucapan mêrèka. Diah tibang bisa mênêng sêmbari ngêliat mêrèka kêtawa puas ngêhinanyah. Risa mikir kalu dulu diah bênêr-bênêr goblok karna lêbih milih mênêng baè wayah têmên-têmênnyah rêsêp ngêhina pisiknyah.

Emotion: angry
Sadari bahayanye ntu dari tindakan kite menahan buang air besar, dan kecil, seperti bisa meningkatkannye risiko kite mengalami infeksi saluran kemih, batu ginjal, wasir, fisura ani, dan sebagainye. Sadari juga risiko bila kite kagak mandi yang teratur, seperti bisa menyebabkan kulit kite mengalami infeksi, bau badan, dan sebagainye. Saat berada di toilet asing, asalkan toiletnye bersih, jangan berpikiran macam-macam, seperti khawatir ada hewan, hantu, atau hal-hal lain yang membuat kite merasa kagak nyaman. Berfokuslah pada niatan kite untuk menggunakan toilet tersebut, seperti untuk buang air, atau untuk mandi, demi kesehatan diri sendiri. Yakinkan bahwa diri kite baik-baik aje. Bila merasa kagak nyaman menggunakan barang yang ada di toilet, kite bisa siasati dengan membawa air mineral, gayung sendiri, dan sebagainye.

Emotion: disgusted
Jarak rumah ama SMP Sari mayan jauh. Jadi, saban ari Sari bêrangkat sêkola barêng babanyah bêrangkat gawè pagi-pagi buta sêkitar jêm 05.30 WIB. Tumannyah Sari turun di pintu gêrbang dan langsung masup kê sêkola ngêliwatin kantin mênuju kêlasnyah. Ora tau ngapah pada wayah onoh ada anjing itêm kêcit. Wayah ngêliat anjing onoh, Sari udah ragu-ragu masup kê kêlas. Akhirnyah, diah putusin buat masup sêmbari bêjalan pêrlahan. Eh, ujug-ujug dari jauh anjing onoh lari ngudag-ngudag Sari. Sari nyang kêngêrian langsung lari têbirit-birit ngumpêt kê kêlas orang. Untungnyah sêudah di dalêm kêlas anjingnyah ora ngudag lagi. Sari langsung ngintê kêluar mao mênuju kêlasnyah. Tapi, têrnyata di dalêm kêlas orang tadi udah ada bocah-bocah lanang nyang datêng. Mêrèka malah ngêtawain Sari nyang kêngêrian diudag anjing.

Emotion: fear
Pas Alsa kelas 2 SMA, angkatannye ngadain rapat terkait ngurusin pesta kelulusan para seniornye. Nah pas entu, si Alsa dan Orlandi bolos sekolah dan maen bareng. Jadinye, mereka berdua pun kagak dateng rapat. Pas besokan paginye die dateng bareng Orlando ke sekolah, anak-anak pade ngecie-ciein mereka berdua. Pas mereka masuk ke kelasnye mereka, kelas pun langsung rame ngecie-ciein mereka. Karena bingung, Alsa pun akhirnye nyari temen akrabnye dan nanyain kenape orang-orang pade cie-ciein die dan Orlando. Ternyate karen Orlando dan Alsa bolos bareng pas kemaren dan kagak rapat, mereka dijadiin MC buat acara pesta kelulusan senior. Jelas aje Alsa kaget berat. Die entu kagak bisa jadi MC. Die takut buat ngomong di panggung apelagi jadi MC soalnye die demam panggung.

Emotion: fear
Lèo lagi nginêp di sêbuah hotèl di wilayah Miami, Florida, Amèrika. Diah mutusin buat mêsên gêgarêsan liwat aplikasi Uber Eats, mênuju rèstoran Jêpang nyang ada di sêkitar Miami. Wayah pêsênan gêgarêsan datêng, pêtugas pêngirimnyah têrnyata sêorang wadon nyang langsung lari sêudah diah ngantêrin gêgarêsan onoh. Lèo ngêbuka plastik gêgarêsan onoh. Diah ngêluarin kaèn nyang ada di dalêmnyah ama bêpikir bahwa onoh adalah topo karna warnanyah putih ama ukurannyah lumayan gêdé. Sêudah Lèo ngêliat lêbih danta, diah akhirnyah nyadarin bahwa onoh mêrupakan cêlana sèmpak bêukuran gêdé dêngan bêrcak noda nyang têrnyata mêrupakan sisa tai manusia. Puguh ajah Lèo têrkêjut dêngan kêjadian onoh. Diah langsung ngaduin pêngalaman kurang nyênêngin onoh kê pihak Uber Eeats. Diah go langsung ngêbuang cêlana sèmpak onoh kê plastik ama ngêhubungin pihak polisi.

Emotion: disgusted
Di kabarkan bejibunnye masyarakat muda mudi di Indonesia yang mengalami masalah stress dan sampe kena gangguan mental dari ringan sampe berat. Hal ntu mungkin terjadi karena peran dari media sosial yang saat ntu sering banget nampilin kemewahan kehidupan orang, jadi akhirnye banyak yang iri ngeliatnye. Untuk menjadi orang sukses kite harus merencanakannye sejak dini, kaga bisa maen-maen kalo mau sukses. Banyak orang yang udeh usaha dari jauh-jauh hari bisa gagal gimane yang kaga usaha yekan. Harus usaha sungguh-sungguh dan diiring doa yang banyak untuk sukses. Ketika sudah kelulusan SMA dan semua temen deket kite udeh pade kuliah kita belum keterima dimane-mane rasanye stress banget, dan seharusnye temen-temen deket sebaiknye ngehibur sahabat kite yang belum bisa kuliah.

Emotion: sad
Kêjadian ênih dialamin John puluan taun lalu, têpatnyah wayah kêlas 3 SD. Kêjadian bêrmula wayah abang kêlasnyah nyuruh têmên sêkelas John buat adu otot ama John. Diah ngêlèdek John ama têmên sêkêlasnyah supaya saling gontok-gontokan. Têmên John bêrusaha ngêgêbuk John. Spontan John ngêlèmparin kayu tadi têpat ngênain kêpala têmên John. Darah sêgêr ngalir dari kêpala têman John nyang sêdari tadi bêrusaha ngêgêbuk John. Têrus, sêorang guru bahasa Indonèsia ngampirin John dêngan sêbilah kayu sêpanjang 1 mètêr. Bêliau ngêgêbukinnyah kê sêkujur awak John. Orang tua John nyang ngêtauin kêjadian onoh langsung murka dan pêgi kê rumah guru onoh nyang mêrupakan adèk kandungnyah dèwèk. Orang tua John udah siap pèngèn ngêgêdik bêliau, tapi bêliau langsung ngêdêkêp orang tua John nyang mêrupakan abangnyah.

Emotion: angry
Tri Mulyana, wadon nyang bêgawè di sêbuah pêrusahaan layanan intêrnèt di Yogyakarta mulè didiagnosis gagal ginjal taun 2015 lalu. Sêbêlonnyah, diah ngalamin hipêrtènsi ama rutin minum obat. Pada wayah onoh, nyang diah pahamin adalah bahwa kalu rutin minum obat, mangka ginjalnyah bakal rusak. Karna onoh, diah ngêbêrêntiin rutinitas onoh nyang ngêja hipêrtènsinyah ora kêkontrol. Atu taun abis bêrênti minum obat hipêrtènsi, Tri Mulyana justru kudu mulè ngêjalanin cuci darah pada April 2015. Tri Mulyana karang rutin cuci darah dua kali dalêm sêminggu. Mênurutnyah, kêkuasaan Tuhan nyang ngêja diah bisa têrus sèhat. Tapi, ada cara nyang dipêgangnyah buat têrus sèhat, yakni ora sêkali go nyoba ngêlakuin pêngobatan altêrnatip. Dalêm banyak praktiknyah, pêngobatan altêrnatip justru mêrbêrat gawè ginjal.

Emotion: surprise
Sebenernye disuntik itu tergantung dari kite berani apa kaga. Kalo kite berani trus enjoy-enjoy aja pasti kaga bakalan sakit banget sih. Apalagi kalo kite tegang, jarum suntiknye juga kaga bakal nemu nadi. Jadi ya diusahain mah rileks aja, soalnye makin ngelawan makin tegang makin sakit rasanye. Dari pada sakitnye berlipet-lipet mendingan juga kite pasrahin aja dah. Tergantung dari diri sendiri sih emang. Kalo emang kaga mau kesakitan ya jangan dikakuin, dibuat santai aja. Tapi kan namanye toleransi rasa sakit orang emang beda-beda, cuma pasti kalo ngerti triknye bisa kaga semenerikan itu kok. Jadi, ya kite tinggal pasrahin aja ama keadaan.

Emotion: fear
Dalam menghadapi demam panggung, kite harus bisa mengatasinye dengan cara yang tepat. Untuk kite yang terbiasa atau baru pertama kali tampil di hadapan publik, sangat penting mempersiapkan segala sesuatunye ntu secara matang guna meminimalisir perasaan gugup. Sangat penting menguasai materi, atau topik yang akan menjadi bahasan, atau yang akan disampaikan sama kite dihadapan orang bejibun. Seseorang yang benar-benar siap tentu akan meningkat rasa percaya dirinye. Hal ntu bakalan memudahkan konsentrasi saat menyampaikan sebuah pesan di depan khalayak. Pastikan penampilan, materi presentasi, interview, atau kegiatan lain udeh siap, dan dikuasai secara matang sehingga kagak perlu belajar lagi di lokasi acara. Memastikan persiapan ntu bisa dilakukannye dengan bejibun riset, menulis pertanyaan serta jawaban yang kemungkinan ditanyakannye audiens, dan tentu jangan lupa berlatih.

Emotion: fear
Wayah usai ngêgunain jamban duduk, tumannyah êluh langsung kêdagar-dagar nyèbloknyah tanpa nutup dulu tutupan jambannyah. Têrnyata, kêtumanan ênih bisa bêrbahaya bagi kêsèhatan. Aèr dalêm jamban bêcampur dêngan limbah, baèk onoh urin atau kotoran. Partikêl kêcit dari campuran onoh bakal mancar kê udara wayah êluh nyèbloknyah. Pêrcikan aèrosol jamban ênih maènin pêran pênting dalêm pênularan pênyakit nyang patogènnyah têrdapêt dalêm tai atau muntahan. Risèt 2013 ngêbuktiin partikêl kêcit dari campuran aèr ama limbah onoh bisa nèmplok kê bênda-bênda nyang ada di sêkitar ruang jamban kalo êluh ora nutup tutupan jamban wayah nyèbloknyah. Partikêl onoh kêmungkinan gêdé ngandung baktèri bêrbahaya, sêpêrti Shigella, E. coli, atau C. difficile. Jadi, dêmi kêsèhatan ontong nyèblok jamban  duduk tanpa nutupnyah, yak!

Emotion: disgusted
Cerita undian nyang kedua, nah awalnye tuh aye lagi pergi ke mal juga. Di mal kan emang suka banyak event tuh nah biasanye ada undian berhadiah. Temen aye tuh udah maksa buat ikutan, tapi aye bilang kote tuh lagi buru-buru takut waktunye tuh kaga kekejar. Eh die malah ambil kuponnye sendiri, soalnye tuh hadiahnye motor. Aye mikirnye si lumanyan ya, motor kan mahal. Cuma aye mikir lagi kalo kesempatannye juga kaga gede soalnye nyang ikut tuh bener- bener luar biasa banyaknye. Akhirnye temen aye doang si Shinta nyang ngambil. Mao kaga mao aye pan ikut nemenin. Nah pas dibacain nomor undiannye, betapa terkejutnye aye dia bisa menang undian.

Emotion: surprise
Namanye bocah kan paling seneng tuh maen aer, apalagi kalo udeh mao berenang. Kalo kite punya anak kecil nyang hobynye berenang juga kudu pinter-pinter milih kolem renang trus juga kite mesti ati-ati ngawasinnye. Namanye kolam renang kan ada aer ya, jadi pasti lingkungannye licin trus ingetin anak buat kaga maen lari-larian. Kalo begitu kite mesti awasin tuh anak biar kaga lari-lari sembarangan. Kite kaga boleh lengah juga karna anak kan belom ngarti kolam nyang dalem ama cetek nyang mana, bisa-bisa tenggelem tuh bocah gara-gara orang tua nyang kaga inget ama keselamatan anak. Trus diusahain juga kalo bocah tuh dipakein pelampung yang sebadan, kalo cuma ban takutnye nyeplos.

Emotion: fear
Majelis Syura DPP PKS Hidayat Nur Wahid pernah mengingatkan bahayanye politik identitas atau SARA dalam setiap berlangsungnye kontestasi politik. Menurutnye politik SARA ini dapat melahirkannye konflik di tengah masyarakat. Karena ntulah die mengingatkan semua pihak agar tetap berpegang pada Pancasila dan Bhinneka Tunggal Ika. Menurut Presiden Joko Widodo sendiri kontestasi politik seharusnye diwarnai adu gagasan, dan program. Bukan justru saling mengadu domba, memecah belah, dan menebar kebencian. Guru Besar sekaligus Sosiolog dari Universitas Indonesia Thamrin Amal Tomagola, mengatakan, dewasa ini sudah berlangsung politik yang tidak beradab. Kampanye SARA kerap muncul saat menjelang pemilu, dan berpotensi memicu konflik. Sebagai bangsa yang menjunjung tinggi Bhinneka Tunggal Ika bagaimanepun juga isu SARA adalah hal yang perlu kita hindari dalam bermasyarakat.

Emotion: angry
Yanuar, udah bêbêrapah lama ênih bêgawè ngêrêsikin jamban ama kawasan sêputêr Haltê TransJakarta Kuningan Barat. Bukan tugas gampang, saban pagi diah kudu udah siap ampè sorè ari. Yanuar bêupaya ngêjaga biar jamban têtêp rêsik. Tapi, têtêp bè ada pênumpang nyang kadang cêbrik. Ada nyang buang tisu ama pêmbalut di jamban, têrus jadi mampêt. Ada juga nyang kêncing ora disèblok. Yanuar têtêp sabar, jamban diah rêsikin. Kadang kalu ada pênumpang TransJakarta nyang ngêrasa bau dêngan kondisi jamban, diah sigrah ngêrêsikin dêngan karbol. Tibang sayang, mungkin karna ora ada pêrawatan pisik, kondisi jamban rada kurang kêrasan. Kondisi pintu nyang rombèng ama ora ada gantungan pakèan ngêjadi kêndala. Bêlon lagi ubin nyang rada kusêm ngêja ora kêrasan.

Emotion: disgusted
Karang ênih ada trèn baru dalêm mètodê pêrsalinan. Trèn onoh ora laèn adalah water birth. Kayak namanyah, water birth adalah mètodê ngêbrojolin di dalêm aèr. Di Indonèsia, mètodê pêrsalinan ênih mulè ramè diketauin publik karna dilakuin ama bêbêrapah artis, salah atunyah pênyanyi Andien Aisyah. Konsèp utama dari water birth adalah pêrsalinan nyang ngêgampangin transisi janin nyang sêmula bêrada dalêm kêtuban mênuju dunia luar liwat aèr juga. Dêngan bêgonoh, orok lêbih gampang buat bêradaptasi ama situasi pêrsalinan. Karna onoh, water birth ngêgunain aèr angêt dêngan suhu sêkitar 36 ampè 37 dêrajat cèlsius sêbagè sarana pêrsalinan. Tujuannyah supaya orok ora ngêrasain suhu nyang èkstrèm antara pêrut ênyak ama dunia luar sêrta nyêgah hipotèrmia.

Emotion: happy
Rase takut pas bebuat kesalahan, bise dirasain di mane aje, apelagi di tempat nyang behubungan ame orang laen. Di kantor, misalnye. Kagak dikit karyawan nyang punye rase takut bakal ngelakuin kesalahan tiap arinye. Cuman, enih kudu bangat diatasin biar kagak ngeganggu perporme kerje. Kudu kite gali dulu penyebab rase takutnye. Ape gegara takut salah pas presentasi? Takut salah pas ngasi laporan ke atasan? Ato bahkan pekara duit nyang bise kite kasi ke orang rume? Kalo udeh ade akarnye, bise bangat kite rinciian buat ngejalanin strategi nyang bagus biar keindar dari kesalahan. Kudu dicatet, nyang kite indarin entu kesalahannye, bukan rase takutnye. Kalo rase ntu justru kudu bangat kite adapin, bari belajar care nanggulanginnye. Terus, paksa aje ntu otak buat bepikir positip ame hambatan kerjenye sekalian. Terakhiran, pokus aje buat berproses, jan tepaku ame hasil.

Emotion: fear
Sewaktu zaman sekolah menengah ke atas ada artis yang berada di dunia hiburan khususnye komedi, namanye Raditya Dika. Ntu waktu artis ntu didemenin sama bejibun anak muda-mudi, die pemenang standup comedy Indonesia awalan karirnye, abis ntu die rajin nulis-nulis buku yang genrenye komedi, ada yang kisah cinta-cintaan juga tapi tetep komedi kocak ceritanye menurut para penggemarnye. Sahabat aye punya koleksi novelnye seabrek abrek, aye kaga pernah beli, pinjem aje punya novel die, kalo menurut aye sih biasa aje kaga yang kocak-kocak bener dah. Nah terus ntu waktu, nty artis ngadain jumpa fans, sekalian penerbitan buku barunye di Gramedia, yaude langsung sahabat aye pengen banget dateng dan aye temenin deh die, ramennye bukan maen dah, karena aye kaga punya bukunye yaude aye tunggu di depan ruangan gitu sembari keliling gramedia, eh pas lagi keliling aye kaga sengaja ketemu Teuku Wisnu artis yang terkenal banget aye kaget banget aslinye ganteng banget aye sampe ngeliatin terus.

Emotion: happy
Êluh mungkin pêrnah dikêja jêngah karna salah panggil nama orang. Alih-alih sêudah jêngah êluh jadi mangkin salah tingkah, êluh bisa ngakalinnyah dêngan cara-cara bêrikut. Pêrtama, jujur ajah biar ora kêbangêtan jêngah, tapi biar ora dicap anèh karna udah salah sapa, êluh bisa tambahin dêngan pêrnyataan kalu diah mirip dêngan têmênluh nyang namanyah disêbutin tadi. Kêdua, pura-pura kênal, mêski ora tau diah siapah. Kêtiga, bêtingkah sêpêrti ora têrjadi apah-apah. Anggêp suaraluh tadi sêbagè angin nyang liwat ajah. Kêêmpat, langsung ambil ponsèl ama pura-pura kongko biar ora kêliatan salah panggil. Kêlima, kalu udah têlanjur salah, ngapah ora minta maap ama kênalan sêkalian?

Emotion: shame
Merasa cemas ketika sedang menghadapi ntu situasi yang menegangkan adalah hal yang normal. Namun, jika kite merasakannye kecemasan berlebihan tanpa sebab yang jelas, mungkin aje kite mengalami gangguan kecemasan. Kenali ape aje gejala gangguan kecemasan agar bisa segera ditangani. Rasa cemas yang normal biasanye bakal mereda sendiri ketika faktor pemicu kecemasannye hilang. Misalnye, seseorang yang merasa cemas saat menghadapi jalanan, lagi berpergiaan ketakutan terjadi rem blong lalu kecelakaan. Namun, berbeda dengan rasa cemas yang normal, orang yang mengalami kecemasan berlebihan biasanye ntu bakal terus merasa cemas tanpa sebab yang jelas. Munculnye rasa cemas berlebihan ntu sering kali disebabkannye oleh gangguan kecemasan.

Emotion: fear
Elu lagi kehilangan barang? Udeh berusaha buat nemuinnye belom? Nah kalo elu lagi kehilangan barang, apelagi entu barang penting atau elu butuh make, elu jelas aje kudu nemuin entu barang. Nah buat bisa nemuin entu barang, tentunye elu kudu berusaha semaksimal mungkin buat nyarinye kan? Biasanye sih setelah beberape waktu, elu terus-terusan berusaha nyari entu barang, terus akhirnye entu barang ketemu, pastinye elu ngerasa seneng bener. Nah wajar aje kalo elu ngerasain entu emosi seneng setelah berhasil nemuin barang yang elu cari. Soalnye elu ngerasa usaha elu buat nyari entu barang kagak sia-sia dan elu berhasil nemuin entu barang. Intinye, kalo ade barang yang ilang, kudu elu cari sampe ketemu ye, biar elu seneng, puas, dan lega!

Emotion: happy
Darel entu selalu jadi kebanggaan kelas dan sekolahnye. Die emang bukan pemegang ranking 1 paralel di sekolahannye, die emang ranking 2 aje di sekolahnye. Tapi kalo di kelas, die selalu jadi ranking 1. Nah yang bikin die jadi kebanggan kelas dan sekolahannye entu, soalnye die aktif bener dan kagak berbakat dalam hal belajar aje, tapi berbakat dalem beragam bidang. Misalnye nih kalo buat urusan akademik, die sering ikutan beragam olimpiade terkait salah satu mata pelajarannye dan die jadi juara 1-nye. Die jadi juara 1 di tiap olimpiade entu udeh kayak hal yang mutlak. Nah kagak aktif di perlombaan bidang akademik aje, die juga aktif ikut lomba di bidang atletik dan musik. Kagak jarang bagi die buat juara 1. Nah sampe tiba saatnye die kudu olimpiade kancah internasional. Semua orang udeh percaya sama die, termasuk orang tuanye. Tapi nyatanye die gagal juara 1. Die sedih karena udeh kecewain orang-orang berharganye dan kagak juara 1 kayak biasanye. Makenye entu, nyok kite jangan terlalu bebanin diri kite sama ekspektasinye orang laen. Idup entu kudu dinikmatin!

Emotion: sad
Di tempat kuliah kan banyak orang dari berbagai kalangan, kadang juga banyak nama nyang susah disebut. Kalo ade nyang begitu paling aye apalin nama panggilannye biar kaga malu nanti kalo mau manggil nama tuh orang. Trus juga kadang aye suka liat tuh di absen nama-nama orang biar jadi walaupun belom kenal kite biasa buat manggil namanye. Karna kalo kaga begitu kan kite rada susah ya buat komunikasi kalo lagi ada tugas kelompok dari mata kuliah. Nanti kalo negor kan biar kaga malu kalo salah manggil nama orang. Emang si kaga semua orang langsung inget nama ama orang nyang mana pasti butuh waktu buat ngeproses orang supaya tau namanya.

Emotion: shame
Emosi seneng karena berhasil nabung buat beli barang yang diincer emang salah satu level kesenengan tertinggi. Soalnye, seneng beli barang dari hasil usaha nabung entu berkali-kali lipet dibandingin dapet barang inceran karena dibeliin orang apelagi ngutang. Kalo dapet barang yang diincer karena dibeliin orang, elu cuma ngerasa seneng karena akhirnye elu bisa punya barang yang elu incer kan? Terus kalo elu beli barang yang diincer karena hasil ngutang, elu kagak bisa bener-bener seneng dan kesenengan elu pun kagak bertahan lama karena kudu bayar utang. Nah tapi kalo elu beli barang yang diincer setelah hasil nabung walaupun lama bener, elu senengnye berlipet-lipet ganda. Pertama, seneng karena dapet barang yang elu incer. Kedua, entu barang diperoleh dari hasil usaha nabung elu. Ketiga, elu senengnye bisa totalitas dan bertahan lama karena elu kagak perlu mikirin utang dan elu pun lega. Keempat, elu ngerasa seneng karena bangga sama diri elu sendiri yang udeh berhasil nabung buat beli barang yang diincer. Gimane, banyak bener kan kesenengan dan manfaat yang bakalan elu dapet dari nabung buat beli barang yang elu incer?

Emotion: happy
Sekarang pas udeh tau kalo kasus pembullyan tuh bahaye banget buat mental seseorang, aye bener-bener kesel kalo orang udeh ngebully. Karena kan aye udeh sering kena bully waktu kecil, udeh gitu kaga pernah ada nyang bela juga. Setiap ngadu malah aye nyang disalahin karna matanye tuh cengeng trus rewel, padahal mereka tuh ngakunye kaga sesuai ama apa nyang mereka lakuin ke aye. Mangkanye sekarang aye kaga percaya tuh ngelepas anak maen sendirian, soalnye kite kan kaga tau die maennya tuh gimana. Kalo pun dibully trus dia kaga ngerasa di bully kan kasianan. Takutnye anak jdi trauma trus nyang rugi kan korban bullynya.

Emotion: fear
Zala entu bocah ngekos. Die kuliah sambil kerja buat biaya idup dan biaya kuliahnye. Nah karena angekos dan jadwalnye sibuk, pola idup, pola ngebadog, asupan gizi, dan pola tidurnye Zala kagak teratur. Ade kalanye die kudu bergadang 3 harian. Ade kalanye die cuma asal ngemil dan kagak ngebadog beneran selama 4 hari. Entu semua akhirnye ngaruhin kesehatannye. Badogannye kagak sehat, kurang istirahat, kadang kagak ngebadog-badog, kadang pula ngebadog banyak. Akhirnye karena udeh ngerasa terlalu sering sakit, Zala meriksa ke dokter. Die pun kaget divonis sakit parah, yang selama ini Zala pikir entu cuma ade di sinetron dan kagak pernah die alamin.

Emotion: surprise
Terapi lingkungan dilakukan dengan mengunjungi tempat yang dihindari penderita, dan diasosiasikan dengan risiko muntah, seperti bar, restoran, atau toilet umum. Mereka juga bakalan mengonsumsi ganyeman yang biasanye mereka hindari, untuk secara bertahap membangun toleransi mereka, dan mengurangi kecemasan mereka. Selective serotonin reuptake inhibitors (SSRIs) dan serotonin norepinephrine reuptake inhibitors (SNRI) adalah jenis obat yang dirancang untuk mengobati gangguan depresi, dan kecemasan. Obat-obatan ntu dapat mengurangi kecemasan, dan dapat membantu mengelola rasa takut seseorang untuk menjalani kehidupan normal. Tapi, penggunaannye ntu harus dikonsultasikannye dengan ahlinye, dan kagak boleh sembarangan konsumsi. Kasus fobia muntah, atau emetophobia memang jarang, tetapi bukan berarti ini kagak nyata. Kalau kite, atau orang terdekat mengalaminye, lebih baik segera mendapatkan bantuan profesional agar kagak mengganggu kehidupan.

Emotion: disgusted
Konsêling tromatik adalah suatu layanan nyang diupayain konsêlor pêranti ngêbantu klièn nyang  ngalamin troma liwat prosès hubungan pribadi sêhingga klièn bisa mahamin dirinyah. Sêcara umum, prosès konsêling tromatik dibagi dalêm tiga tahap. Pêrtama, tahap awal konsêling nyang têrdiri atas pêngênalan, ajakan, ama dukungan lingkungan. Dalêm tahapan êni konsêlor ngêbangun hubungan ama klièn nyang disêbut dêngan a working realationship, yakni hubungan nyang bêpungsi, bêmakna, ama bêrguna sêhingga klièn bakal mampu pêrcaya ama ngêluarin sêmuah isi ati, pêrasaan, ama arêpan sêhubungan dêngan troma nyang dialamin. Kêdua, tahap pêrtêngahan (tahap gawè). Di mari konsêlor pokus kêpada pênjêlajahan troma nyang dialamin klien liwat pêngamatan, kêmudian dikasih pontên sêsuè dêngan nyang dijêlajahin. Kêtiga, tahap akhir konsêling atau tahap têrminasi, yakni wayah konsêlor kudu ngakhirin konsêling. Têrminasi adalah tanda bahwa sêsuatu udah sêlêsè dilakuin.

Emotion: fear
Orlan entu olahraga sekaligus hobinye adalah olahraga bola basket. Die seneng bener maen atau berolahraga bola basket. Apelagi di perumahannye ade lapangan bola basket yang bebas akses masuk kapan pun buat para penghuninye. Make dari entu kalo ade waktu luang, Orlan langsung maen bola basket di sono. Karena entu juga Olran sering ikutan lomba bidang atletik cabang bola basket. Tiap turnamen bola basket, Orlan pasti bisa bawa timnye dapet juara 1 dan 2. Intinye Olran dikenal sebagi kapten basket terhebat. Makenye pas kelulusan SMA, die dapet penghargaan sebagai kapten tim basket terhebat. Orlan seneng bener dapetin entu penghargaan dari hobinye.

Emotion: happy
Wayah jalan-jalan di sêbuah êmol ama têmên-têmên, Upi kêbêlêt pèngèn kèncing. Akhirnyah, diah sigrah lari mênuju jamban. Saking ora tahannyah, Upi ora ngêliat lambang atau simbol jamban nyang dikêja khusus pêranti lanang ama wadon. Ditambah lagi, jamban lanang ama wadon bêsêbêlahan. Akibatnyah, diah salah masup jamban wadon. Wayah masup kê jamban wadon onoh, puguh bè langsung kêdêngêr gêgêrawakan ama makian wadon nyang ada di jamban onoh. Upi lari kêluar jamban onoh dan sigrah masup kê jamban lanang dêngan wajah nahan jêngah. Bêbêrapah orang mêratiinnyah dêngan tampang nyurigain Upi. Mungkin mêrèka ngira kalu Upi bêmaksud ngintè di jamban wadon onoh. Diah tibang mênêng baè ama nahan jêngah.

Emotion: shame
Cucu Pakubuwono (PB) XIII, BRM Suryo Mulyo, ngaku sêmpêt ditodong sênjata api ama orang nyang ngaku aparat wayah têrjadi keributan di Kêraton Kasunanan Surakarta pada Jumat, 24 Dèsèmbêr 2022. Sêbêlonnyah, bèntrok diduga karna konplik intêrnal antara kubu Sasonoputro nyang ngatasnamain Sri Susuhunan Pakubuwono XIII ama Lêmbaga Dèwan Adat atau nyang sêlama ênih dikênal sêbagè kubu Gusti Moeng (putri PB XIII). Atas kêjadian onoh, Lêmbaga Dèwan Adat Kêraton Solo liwat KPH Èddy Wirabhumi bakal ngaduin oknum aparat onoh kêpada polisi. Kapolrèsta Solo, Kombês Pol Iwan Saktiadi, bêjanji bakal ngêdalêmin inpormasi nyang bêrèdar têntang oknum aparat nyang nodongin pèstol kêpada cucu PB XIII, BRM Suryo Mulyo.

Emotion: fear
Misalnye, seseorang dapat memiliki ketakutan ekstrem terhadap kematian apabila mereka pernah mengalami situasi yang mengancam nyawa atau hampir menyebabkan kematian, seperti bencana alam, kecelakaan, atau penyakit pada diri sendiri maupun orang terdekatnye. Mengalami kekhawatiran yang berlebihan mengenai kehidupan setelah mati karena kagak tahu apa yang akan terjadi saat ntu (dapat berkaitan dengan keagamaan atau hubungan spiritualitas). Pertambahan usia, memiliki gangguan kecemasan, masalah kesehatan pribadi dan orang terdekat. Mengutip dari Cleveland Clinic, ada juga beberapa masalah mental terdahulu yang menyebabkan ketakutan berlebih akan kematian, ya ntu aerofobia (takut terbang), agoraphobia (takut tidak bisa melarikan diri dari tempat asing), aquaphobia (takut air), arachnofobia (takut laba-laba), claustrophobia (takut sesak, ruang terbatas). Apabila sebelum mengalami thanatophobia seseorang sudah mengalami salah satu atau beberapa masalah mental di atas, kemungkinannye ntu seseorang bisa mengalami ketakutan akan kematian.

Emotion: fear
Usia Didi masing 8 taun. Saban malêm Jumat di dèsanyah sêlalu ada pêngajian rutin. Malêm Jumat onoh, ênyaknyah ngajak adèk lanangnyah nyang masing kêcit buat milu pêngajian, sêdêngkan babanyah udah bêrangkat sêudah sêmbahyang Magrib di langgar. Didi ngêmilih di rumah dèwèkan karna bèsok ari Jumat kêbênêran sêkolanyah pêrè. Ênihlah kêsêmpêtannyah buat nonton tipi sêmao ati. Wayah lagi rêsêp nonton sinètron, suara anèh nongol dari pangkèng paling ujung dêkêt dapur. Suaranyah mirip suara korsi nyang dikêtok-kêtok makè jari-jari. Didi ngêcilin polumê tipi, tapi suaranyah kêdêngêran mangkin nyaring. "Baba!" gêgêrawaknyah. Pikirnyah murun babanyah udah pulang ama masup liwat pintu bêlakang. Didi bêgidik kêngêrian ama gêgêrawakan lagi, "Baba, Ênyak, Adèk, gasik pulang!"

Emotion: fear
Rase takut ame banyak hal nandain kalo kite emang manusie normal nyang punye sisi lemahnye. Bae-baenye kalo takut ame hal nyang masi behubungan ame keidupan biar bise diindarin ato kagak perlu diadepin. Cuman, ampir semue manusie keknye punye rase takut ke pase sekarat. Pase nyang kagak bisa diindarin ame tiap manusie. Takut ame pase enih, kalo udeh ekstrem, bise ngeganggu kesearian. Padahal, kite masi idup. Kite masi bisa napas nyang artinye masi bise ngelakuin banyak hal. Pokus ame ketakutan nyang belon tejadi bise bedampak jelek ame badan kite. Ade baenye kite usahain buat ngalihin ke hal laen biar kagak gitu kepikiran. Bise bangat ngikutin care-care agame nyang dianut buat ngadepin kek ginian gegare enih urusannye ame spiritual ato agame. Bae-baenye, indarin hal-hal jelek dalem idup kite biar idup kite berkah!

Emotion: fear
Sejak taon 2017, Alsa punya idola yang menurutnye keren bener karena semua anggotanye bener-bener multitalenta. Pas taon 2019, ade pengumuman kalo mereka ngadain world tour dan salah satunye ke negaranye Alsa. Jelas aje Alsa seneng bener. Alsa pun dateng ke konsernye mereka. Konsernye bener-bener keren. Performa idolanye Alsa luar biasa bener. Kapasitas entu venue gede bener dan semua tribun penonton keisi penuh sama Alsa dan penggemar laennye. Apelagi karena tiap penggemar pade bawa fanlight-nye masing-masing, entu venue jadi cantik bener warna-warni. Selama konser, Alsa dan para penggemar pade bener-bener fokus ke konser dan ikutan nyanyi juga kadang-kadang. Mereka juga ngedukung idolanye pas tampil dengan cara neriakin kata-kata penyemangat. Intinye suasananye bener-bener spektakuler dah! Alsa seneng bener karena bisa ketemu idolanye yang jadi panutannye!

Emotion: happy
Ada lagi nih cerita dari tempat kerja aye nyang dulu. Jadi tuh kan kite ngurusin pernikahan gitu, nah kite tau tuh pembayaran konsumen nyanga mau make jasa kita. Eh trus dengan beranu die nyuruh konsumen buat transfer ke atm die pribadi. Sebenernye kaga langsung ketauan tuh aksinye, cuma namanye kesalahan kan pasti bakal kebongkar ye. Nah, die akhirnye dipanggil trus suruh ngaku kesalahannye tuh, akhirnyendie ngaku dan langsung dipecat. Awalnye kaga terima, die bilang cuma mao minjem dan nanti bakalan diganti. Tapi ya apa daya, nasi udeh jadi bubur, mao kaya gimana die bela diri sendiri juga kaga bakal diterima.

Emotion: angry
Sêorang êmak-êmak ora têrima wayah ditêgor ama pêgawè kêamanan KRL karna êmak-êmak onoh ora tau aturan kalu ora bolèh kongko di dalêm gêrbong KRL. Ora sêmuah orang bisa nêrima têgoran dari orang laèn dêngan bêrlapang dada. Orang nyang ora bisa nêrima têgoran tumannyah bakal nyêrang balik wayah ditêgor. Hal ênih bisa ngêmicu rasa êmpêt orang nyang ngasih têgoran. Ênih karna si pênêrima têgoran dianggêp êmbung ngênêrima kritikan têradêp kêsalahan nyang dipêrbuat. Orang nyang punya sipat ègois tumannyah ngêrasa dirinyah paling bênêr sêhingga sulit nêrima kritikan dari orang laèn. Mangka dari onoh, ora jarang saban têgoran nyang diah têrima bakal ditangkis saking ngêrasa dirinyah êmbung dikalahin ama kritik apah go.

Emotion: angry
Ada aja hari kita kagak semanget masak. Cuman, kita juga butuh buat makan. Jadinya ya tetep masak, biar kata cuman masak telor. Ngelongok kulkas, ada telor yang masih nyisa belom kepake, cuman kagak tau itu telor dari kapan. Udah pede aja ngebuka telor mau langsung diceplok di atas penggorengan. Pas dibuka, ternyata telornya busuk, bentek banget baunya. Abis itu, langsung enek banget. Mana perut lagi kosong, tambah ngerasain eneknya dah pas ngelongok telor dalemnya udah warna abu gitu. Emang kudunya laen kali kalo masak telor yang kagak baru, dibuka dulu masukin ke dalem mangkok. Kalo udah di penggorengan kayak begitu sayang-sayang minyaknya juga.

Emotion: disgusted
Kalo kite ngerasa lagi gaenak hatinye, lagi mens, atau lagi punya masalah nyang dipendem. Kite mesti buru-buru tuh cari cara biar kaga merengut. Soalnye pam bisa ganggu aktifitas tuh. Kalo kata anak zaman sekarang namanye 'moodbooster'. Pertama tuh kite bisa makan-makanan yang manis, kaya coklat, ekrim, dan laen-laen. Terus kite isi waktu ama kegiatan nyang bermanfaat, jangan diturutin tuh keselnye. Bisa isi kegiatan ama hobby masing-masing, kan biasanye hobby tuh bikin kite seneng ya. Luangin waktu buat diri sendiri, cari kegiatan nyang buat manjain diri. Kalo udeh begitu, biasanye marah-marah kaga jelas tuh bakal ilang dah, soalnye itu pan bawaan hormon atau pikiran aje.

Emotion: angry
Makin dini pemberian ntu imunisasi buat anak, maka makin mudah pula juga ntu prosesnye, sebab bayi kagak bisa mengingat rasa sakit ketika diimunisasi. Sebaliknye, balita, dan anak-anak prasekolah akan lebih sulit karena mereka udeh tahu bahwa jarum suntik menyakitkan. Jika anak kite masih bayi, jangan menunda pemberian imunisasi bila usianye udeh cukup untuk mendapatkannye. Selain memastikan pemberian imunisasinye tepat waktu, juga mempermudah prosesnye. Penelitian menunjukkan, orang tua yang berkata ‘jangan khawatir’ atau ‘ tidak apa-apa’ justru membuat anak stres karena mereka menangkap ada sesuatu yang mengkhawatirkan. Sebaliknye, jika kite memperlihatkan senyum, dan sikap yang tenang, bisa membuat anak juga merasa tenang.

Emotion: fear
Celana enih sebenernye jaitannye ade di mane-mane, mau ntu bagian depan ato belakang, terus bahannye juge macem-macem, dari nyang tipis ampe nyang tebel bangat. Cuman, kalo ude ngalamin celane ujug-ujug robek, biasenye bagian nyang soek ntu justru di bagian selangkangan, mao ntu bahan tipis ato tebel kek celana jins. Enih umum bangat kejadian ame orang-orang. Udeh, mah, celane robek, di bagian nyang kudunye jadi pripasi semue orang pula! Malunye bise dobel-dobel. Cuman, selame ntu lobang robekan kagak telalu gede, robek di selangkangan bise bangat dibiarin sementara, asal kagak sembarang buke kaki ato ngangkang bae. Masalah malu, selame tingkah kite kagak bikin curige orang, ntu orang-orang juge kagak bakal sepeduli ntu ame kite.

Emotion: shame
Ari enih, Doel kerje kelompok di rume temennye nyang wadon. Bareng-bareng ame temennye nyang laen. Doel sebenernye tadi ude usul kerje kelompok di rume die aje, daripade di rume temen wadonnye enih, cuman nyang laen kagak setujuh, soalnye rume temen wadonnye enih lebi deket dari kolaan dibanding rume Doel. Doel akhirnye pasrah bae. Bukan ape-ape, sih, sebenernye. Doel kenal ame wadonnye enih sebage temen nyang cukup jorok ato kagak gitu meratiin kebersian. Doel jadi mikir nyang kagak-kagak soal isi rumenye. Terus, bener aje, ampe rumenye, kondisinye lumayan berantakan. Duh, Doel gatel bangat pengen bantu beresin. Cuman, die juge kebelet pipis. Jadinye, die ijin ke sumur ame si empunye rume. Ade di belakang rume, katenye. Doel pun jalan ke sonoh. Begitu nyampe dan buke pintu sumur, buset, bau kagak sedep nyang nyambut Doel petame kali. Die masi diem di depan pintu bari mikir-mikir enih bau ape, ampe matenye ngeliat ade pembalut kotor di pojok sumur! Pembalut kotor! Iya, masi ade darah mensnye di sonoh. Buset, Doel baru sadar kalo bau-bau nyang die cium tadi tenyate bau amis darah kotor. Mukenye langsung ngernyit, terus die tutup idung, bari pelan-pelan mundur. Mending nahan kencing, dah, daripade kudu ngadepin gituan.

Emotion: disgusted
Dari kecil, aye tuh punya trauma nyang ampe sekarang masih belom sepenuhnye ilang, aye tuh paling takut buat ngomong di depan banyak orang dan jadi pusat perhatian banyak orang. Trauma aye tuh ade karna aye sering banget dimarahin di depan banyak orang, trus banyak orang nyang ngeliatin aye gara-gara diomelin ntu. Gara-gara itu ampe detik ini aye kalo banyak orang nyang liat pas aye ngomong rasanye aye ketakutan setengah mati. Trauma itu tuh nyang ngebuat aye kaga mau coba banyak hal, aye gapernah terlibat ama urusan di depan layar, aye lebih demen tuh jadi orang dibalik layar. Sebab ntu, banyak hal aye lewatin trus nyeselnye baru sekarang.

Emotion: sad
Doel ame Enyak Babeh lagi liburan di rume sodare mereka di Cianjur. Doel demen bangat ketemu ame Encang, Encing, sepupunye, ame ponakannye di marih. Kalo nyang orang tue-orang tue, mah, sibuk kongko, nyang bocah-bocah, temasuk Doel, sibuk maen di ruang tenga. Ade nyang maen latto-latto, ngegambar, mobil-mobilan, banyak, dah. Doel ngikut-ngikut bae. Posisi Doel nyender di tembok, makanye waktu ujug-ujug ade geteran, terus die liet aer minumnye di atas meja goyang-goyang dalem gelas, otak Doel langsung bepikir cepet; ade gempa! Kagak lama dari enoh, goncangannye makin gede, orang-orang di rume ntu kocar-kacir. Gegara posisi Doel ame beberape ponakannye jaoh dari pintu, jadi die buru-buru narik due ponakan tedekatnye buat ngumpet di kolong meja. Pas ntu, nyawa Doel udeh kek mao melayang, tangan kakinye dingin, die degdegan bangat. Baru petame kali ntu ngerasain nyang namenye gempa gede. Doel nyang ketakutan gitu pun tetep kudu ngelindungin ame nenangin ponakannye nyang panik gegara misah ame orang tuenye, banyak barang jatoh, ame badannye kagak seimbang. Untung, sekian detik setelah ntu, gempa berenti. Doel rasenye mao pingsan aje, tapi die langsung narik due ponakannye buat epakuasi keluar rume.

Emotion: fear
Waktu kelas 3 SMA, aye izin beberape hari kagak sekolah dan kagak tinggal di asrama soalnye keadaan nenek aye makin parah. Sebenernye neneknye aye entu emang udeh lama bener sakit, cuma kali enih bener-bener lebih parah daripada biasanye. Biasanye kagak dirawat lebih dari seminggu, tapi kali entu bahkan sempet kudu di ICU. Tapi karena udeh terlalu lama aye kagak sekolah, akhirnye enyak dan babeh aye ngirim balik aye ke asrama. Tapi dua hari kemudian, aye dapet telepon dari enyak aye kalo nenek aye udeh meninggal. Aye pas denger langsung sedih bener. Nenek aye entu baek bener, jelas aje aye sedih karena anggota keluarga yang baek entu udeh meninggal.

Emotion: sad
Bahagia bener rasanye saat tau anak kite yang udeh kite kandung selama 9bulan kurang lebih lamanya, lahir dengan sempurna dan sehat. Rasa bahagia, girang, seneng, terharu, bercampur aduk semuanye menjadi satu. Bener-bener bahagia banget rasanye saat kite nanti-nanti seorang anak, akhirnye ntu anak lahir dengan selamet. Tentu kite jaga ntu anak bener-bener. Ngerawat anak kaga semudah ntu, makanye buat yang pade beloman dikasih keturunan bersyukur dah biar kite siapin mental dulu, dan kesigapan dalam ngurus anak kite nantinye. Memiliki bocah-bocah merupakan suatu kegirangan bagi setiap pasangan yang udeh nikah, karena emang mereka pasti tujuan utamanye pengen banget nikah abis ntu punya keturunan. Kehadiran anak memberikah keramaian dan kedamaian di dalam rumah kite, rumah jadi rasanye seru kalo rame gitu kite jadi girang semuanye.

Emotion: happy
Banyak orang ngomong bahwa têmên ama kêluarga nyang nyaba kê rumah duka sêcara pisik dan atau èmosional adalah salah atu hadiah têrbaèk nyang bisa dikasih kêpada mêrèka sêudah orang nyang mêrèka cintain mêninggal. Buat ngêdantain, “Kasih tau guah kalu êluh butuh sêsuatu." Jujur ajah, ênih adalah sêbuh kata nyang amat bêrmakna bagi kêluarga nyang lagi bêrduka. Bantulah mêrèka sêbisa mungkin, mulè dari sêbuah dukungan, sumbangan, bahkan sêbuah pêrmintaan buat nêmênin, ngibur, ama masing banyak laènnyah. Karna dêngan bêbêrapah hal onoh, orang nyang lagi bêsêdih bisa balik bêrsêmangêt dan ngêninggalin masa wayah dia lagi bêduka karna ngêtauin orang têrcintanyah udah pêgi.

Emotion: sad
Selaen ngerawat diri kayak ngelakuin kerjaan yang nyenengin, kita juga bisa oahraga. Rutin olahraga ini ternyata emang bisa ngatasin trauma yang dulu-dulu. Olahraga ini bisa buat pengalihan ama jadi cara yang pas buat ngatasin efek dari trauma.Yang paling penting juga, olahraga bisa nguranguin stres ama munculin rasa yang nyenengin. Buat yang mau nyoba, olahraga yang bisa dilakuin ada macemnya. Kita bisa mulaiin peregangan alus, jalan santai, ampe lari atawa jogging. Kalo udah ngerasa tepar, kita kudu istirahat, jangan maksain. Abis olahraga, sesekali kalo ada kesempetan, ita juga bisa ngibur diri sembari nyari pengalaman. Kita bisa jalan-jalan ke tempat yang bisa nenangin pikiran juga. Kalo udah semua dilakuin, udah usaha keras, tapi masih kagak bisa ilangin trauma barang sedikit acan, kita kagak usah maksain diri. Kita bisa dateng ke psikolog atawa psikiter buat jadi pendamping ngadepin trauma.

Emotion: fear
Bêjibun cêrita dari pangkèng ênih pèngèn guah bawa pulang sêbagè buah tangan supaya bisa guah dêkêp êrat wayah guah butuh kêangêtan; supaya bisa guah sapa wayah guah butuh kawan. Pangkèng ênih ngêbagènin guah sêpuasnyah bêcêrita tanpa jêda. Sêngaja guah simpên cêrita di tèmbok pangkèng nyang adêm ênih. Kalu kita kêtêmu, bakal guah kasih tau kalo tèmbok ênihlah nyang paling adêm. Tèmboknyah ora ngasih kêangêtan kèk di rumah, ampè-ampè pèngèn rasanyah guah tukêr ama sêpasang lêngên ênyak. Langit pangkèng ênih ora sêlalu cêrah, bahkan sêringnyah nongol awan nyang bêrobah warna ngêjadi gêlap wayah ngêjêlang ujan. Tapi, ada baè pelangi-pelangi nyang nongol sêtêlahnyah. Ngêrapiin kênangan èmang bukan pêrihal gampang. Guah kudu milih antara kênangan nyang dibawa ama nyang ditinggal. Têrima kasih buat sêgala kêbahagian nyang nèmplok, juga sêgala kêsêdihan nyang guah simpên rapêt-rapêt.

Emotion: sad
Ada orang yang ngedadak aja ngerasa panik, padahal kagak ada sebab apa-apaan. Kalo orang ngerasain kayak begitu, dibilangnya kena serangan panik atawa panic attack. Orang yang kena serangan panik sering ngerasa keblinger ngapa bisa kayak gitu, soalnya kagak ada alesan apa-apa, langsung ngerasa panik. Laen kalo orang misalnya ketinggalan barang yang dibutuhin. Kalo panik yang kayak begitu masih wajar. Orang yang lagi ngerasain serangan panik ini bisa ngedadak ketakutan malah ada yang ngeri kalo nyawanya lagi kagak aman atawa ngerasa kayak bakal kena bahaya. Kalo udah begitu, orang yang kena serangan panik ini ampe kagak bisa ngontrol dirinya. Anehnya, ada orang yang kena serangan kayak gini, kalo udah ilang serangannya, kagak balik-balik lagi itu serangan.

Emotion: fear
Terapi perilaku kognitif yang berlangsung selama dalam 12 minggu, dan dapat dilakukan berdua aje dengan psikiater, atau berkelompok bersama pasien fobia sosial yang lain. Dokter juga bakal memberikan pemahaman kepada keluarga pasien terkait gangguan ini. Dengan begitu, keluarga dapat memberikan dukungan kepada pasien agar segera sembuh. Obat antidepresan menjadi pilihan utama untuk mengatasi fobia sosial. Jenis obat yang digunakan antara lain, selective serotonin reuptake inhibitors (SSRIs), seperti paroxetine dan sertraline. Serotonin-norepinephrine reuptake inhibitor (SNRI), seperti venlaxafine. Jenis obat lainnye ntu yang dapat digunakan adalah, obat seperti benzodiazepine dapat mengurangi kecemasan dengan cepat. Meski demikian, obat ini biasanya hanya digunakan dalam jangka pendek, karena bisa menyebabkan kecanduan.

Emotion: fear
Di deket rumah aye tuh ada gorong-gorong aer nyang tinggi banget trus bawahnye tuh kobakan aer. Jdi ceritanye tuh waktu itu aye mao nolongin anak ayam nyang kejebak di comberan itu. Nyang namanye juga comberan pasti banyak lumut kan, trus pas mau ngambil tuh ayam aye malah kepeleset gara-gara salah nginjek. Mana pas itu juga sepi banget lagi kaga ada orang nyang bisa nolongin. Padahal aye udeh teriak-teriak tapi kaga ada nyang denger tuh teriakan aye. Mana tuh gorong-gorong ngarah ke kali. Kalo waktu itu aye kaga diselametin ama tukang jualan aye bisa nyebur ke kali trus tenggelem dah ke dalemnye.

Emotion: fear